钦定古今图书集成/明伦汇编/闺媛典/第053卷 > 胡贵贞
## 钦定古今图书集成/明伦汇编/闺媛典/第053卷 > 胡贵贞

按《明外史列女传》：“乐平胡氏女，名贵贞，生时父母欲
不举，其邻曾媪救之，归与子天福同乳，将俟其长而
配焉。天福年十八，父母继亡，家甚落，贵贞父将夺以
姻富家，女曰：‘我鞠于曾，妇于曾，分姑媳恩，母子可以
饥寒弃之耶’？乃依从姑以居，荜舍单浅，未尝识其面。
其兄乘天福未婚，曳归，出视求聘者金宝笄饰，女知”
不免，潜入房缢死。